दूसरी, हैरान करने वाली, बात उन्हों ने ये लिखी की ‘कॉनमैन’ उन्हें ‘घटना-प्रधान’ उपन्यास न लगा । गलतियों के खाते में उन्होंने एक बहुत ही बचकानी बात लिखी कि पेज 70 के आखिर से पहले वाली लाइन में ‘पेजर’ का जिक्र है जब कि पेजर का चलन कब का ख़तम हो चुका है । पाण्डेय जी की ज्ञात हो कि ‘पेज करने’ का ‘पेजर’ से कोई रिश्ता-वास्ता नहीं होता । पेज करना किसी को तलाश करने को कहते हैं, होटल में - या किसी और सार्वजानिक स्थल पर – किसी को तलाश करना होता है तो bellboy उसका नाम लिखा बोर्ड लेकर लॉबी में घूमता है, फिर कोई खुद ही बताता है कि बोर्ड पर लिखे नाम वाला व्यक्ति वो था । इस प्रक्रिया को ‘पेज करना’ कहते हैं, इस में ‘पेजर’ कहाँ से दाखिल हो गया!